Team Liquid

Team Liquid - kompiuterinių realaus laiko strategijos žaidimų StarCraft ir StarCraft II bendruomenė ir naujienų svetainė, taip pat - profesionali StarCraft II elektroninio sporto komanda. Tai yra didžiausia šių žaidimų internetinė bendruomenė su daugiau, nei 85 tūkstančiais narių. Team Liquid ofisas įsikūręs Niujorke, JAV.

Interneto puslapis 

Interneto puslapį 2001 m. įkūrė olandai Victor Goossens ir Joy Hoogeveen. Tuo metu jo domenas buvo teamliquid.cjb.net, tačiau jau 2002 m. persikėlė atskiru adresu teamliquid.net. Pavadinimas buvo išrinktas lankytojų balsavimu iš kelių pasiūlytų variantų.

Interneto puslapis publikuoja elektroninio sporto StarCraft ir StarCraft II naujienas, apžvalgas, straipsnius, žaidimų įrašus. Taip pat tiesiogiai transliuoja ar retransliuoja įvairius šių žaidimų turnyrus. Wiki principu veikianti Liquipedia yra didžiausia internete StarCraft enciklopedija, aprašanti pačius žaidimus, žymesnius žaidėjus, terminus, istoriją, strategiją, turnyrus ar kitokius renginius ir panašiai.

TLPD (Team Liquid Player Database) yra visų žymesnių StarCraft ar StarCraft II žaidėjų oficialių žaidimų duomenų bazė su apskaičiuotais kiekvieno ELO reitingais.

TL Fantasy StarCraft yra fantazijos sporto lyga, paremta Pietų Korėjos elektroninio sporto scena.

Taip pat svetainė tiesiogiai transliuoja įvairių profesionalių žaidėjų žaidimus iš pirmojo asmens perspektyvos.

Komanda 

Team Liquid StarCraft komanda buvo įkurta 2000-aisiais metais, ją remia australų programinės įrangos įmonė The Little App Factory ir Razer USA. Nuo 2011 m. gegužės komanda turi savo atskirą puslapį naujienoms ir informacijai.

Dalis Team Liquid narių yra apsistoję Pietų Korėjoje, kur gyvena ir treniruojasi kartu su korėjiečių oGs (old generation starcrafters) komanda bei dalyvauja GSL turnyre.

Žaidėjai 

  Victor Goossens (komandos vadybininkas, žaidžia protosų rase pseudonimu Nazgul)
  Tyler Wasieleski (Tyler arba NonY, protosai)
  Dario Wünsch (TheLittleOne arba trumpiau TLO, teranai, zergai arba atsitiktinė - random - rasė)
  Jos de Kroon (Ret, zergai)
  Shawn Simon (Sheth, zergai)
  Song Hyun Deok (HerO, protosai)
  Choi Jung Min (Zenio, zergai)
  Yoon Young Suh (Taeja, teranai)

Vieni žymesnių buvusių Team Liquid žaidėjų yra kanadietis Chris Loranger (HuK), 2011 m. rugpjūtį perėjęs į Evil Geniuses komandą ir korėjietis Yum Bo Sung (Sea, teranai). Taip pat čia žaidė Jonathan Walsh (Jinro) ir Hayder Hussein (HayprO).

Pasiekimai

Korėjoje 
Iš trijų Team Liquid žaidėjų, gyvenusių Pietų Korėjoje ir dalyvavusių pirmųjų dviejų GSL turnyrų atrankoje, tik Dario Wünsch pavyko pereiti kvalifikacinį etapą. Jis abu kartus išėjo į GSL turnyrą ir iškrito pralaimėjęs antrame, o antrą syk - pirmame etape.

Trečiajame GSL turnyre Team Liquid sekėsi šiek tiek geriau. Į pagrindinį turnyra iš kvalifikacinio etapo išėjo net trys jų žaidėjai, HayprO, Ret ir Jinro. Jinro sugebėjo nueiti iki pat ketvirtfinalio, kur iškrito 0:4 pralaimėjęs prieš Jang Min Chul (MC).

Tarptautiniuose turnyruose 

 2011 m. North American Battle.net Invitational - Shawn Simon (Sheth), antroji vieta
 2011 m. European Battle.net Invitational - Jos de Kroon (Ret), pirmoji vieta
 2011 m. Sony Ericsson Starcraft II Code-S January 2011 – Jonathan Walsh (Jinro) dalijosi trečiąją - ketvirtąją vietas
 2011 m. Sony Ericsson StarCraft II Open Season 3 – Jonathan Walsh (Jinro) dalijosi trečiąją - ketvirtąją vietas
 2011 m. MLG Dallas – Jonathan Walsh (Jinro), pirmoji vieta
 2011 m. PokerIdol.com SC2 EU Championship – Dario Wünsch (TheLittleOne), pirmoji vieta
 2011 m. Assembly Winter 2011 SC2 Championship – Jos de Kroon (Ret), pirmoji vieta
 2011 m. DreamHack Summer 2011 SC2 Championship – Chris Loranger (HuK), pirmoji vieta

Renginiai 

Team Liquid organizuojamas kasmetinis Team Liquid Starleague turnyras yra pagal prizinį fondą vienas didžiausių StarCraft II turnyrų pasaulyje. Pirmuosius turnyrus rėmė Razer, vėliau pagrindiniu rėmėju tapo PokerStrategy.com. Paskutiniojo TSL turnyro prizinis fondas buvo 34 700 JAV dolerių, iš kurių 15 000 dolerių atiteko pirmajai vietai.

Nuorodos ir šaltiniai 

 Oficialus puslapis
 Komandos puslapis
 Dokumentinis filmas „Liquid Rising“
 Liquipedia - internetinė StarCraft ir StarCraft II enciklopedija
 2001 m. puslapio archyvas
 Der Spiegel straipsnis apie Dario Wunsch (vok.)
 NPR straipsnis apie Tyler Wasieleski

Išnašos 

Elektroninis sportas
Svetainės